**Să mergi frumos**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiilor mei Călin si Teodor

Fiule, să nu

Calci de sus,

Să nu încovoi spinarea.

Să mergi frumos şi demn

Şi nezgomotos

Ca pe obraz

Lacrima celui care a învins.

\* \* \*

În memoria Doinei

Şi a lui Ion Aldea Teodorovici

Pe sângele nostru,

Pe sângele nostru

De soare văzut

Curg florile

Alfabetului latin.

Curajul de-a trăi,

Curajul de-a muri –

Iată cele doua aripi

Care pot

In ceruri să te ridice.